Ingredjenti 600g għaġina tat-torti 500g brokkli 120g ġobon tat-toqba 750ml ħalib… importanti ħafna li ma jkunx xkumat bott krema friska ftit nuċimuskata friska, maħkuka bżar mitħun frisk u melħ Metodu Saħħan il-forn 180 0 C, gass numru 4. Idlek dixx ta' flan b'dijametru ta' 25ċm bi ftit marġerina u għaddih ħafif bid-dqiq. Tista' tiksih b'karta tal-forn ftit umda biex iżżomm tajjeb mal-qiegħ. Importanti li d-dixx ikollu l-qiegħ jinqala'. Aħsel tajjeb il-brokkli u aqsamhom fi fjuretti żgħar. Għallihom f'ħafna misħun għal 10 minuti. Saffihom tajjeb u ferrixhom fuq platt ċatt biex jiksħu. Roxx ftit dqiq fuq il-mejda tal-kċina u iftaħ l-għaġina. Iksi d-dixx tal- flan biha u qiegħed il-brokkli fuq l-għaġina. Ħabbat il-bajd ġo skutella. Żid il-ħalib u l-krema u roxx ftit bżar, melħ u nuċimuskata. Ħawwad tajjeb l-ingredjenti flimkien. Ferra' din it-taħlita fuq il-brokkli. Ħokk il-ġobon u roxxu fil-wiċċ. Aħmi għal madwar 30-45 minuta fil-forn.